rejauldu/bengali-wikipedia huggingface dataset:
গন্ধমূষিক (Ondatra zibethicus) মাঝারি আকারে একটি অর্ধ-জলচর তীক্ষ্ণদন্তী প্রাণী। এটি উত্তর আমেরিকায় স্থানীয় এবং ইউরোপের, এশিয়া ও দক্ষিণ আমেরিকার কিছু প্রান্তে এর প্রবর্তন করা হয়েছে।  জলাভূমির বিভিন্ন জলবায়ু ও বাসস্থান জুড়ে গন্ধমূষিক পাওয়া যায়। এটি জলাভূমির বাস্তুতন্ত্রে অত্যন্ত গুরুত্বপূর্ণ প্রভাব সৃষ্টি করে, আর এটি মানুষদের খাদ্য ও লোমশ চামড়ার উৎস।  প্রাপ্তবয়স্ক গন্ধমূষিকদের ওজন , আর লেজ বাদ দিয়ে দেহের দৈর্ঘ্য । তারা মাঝারি থেকে গাঢ় বাদামি রঙের ছোট ও ঘন লোমের আবরণে আচ্ছাদিত। তাদের দীর্ঘ লেজ লোমের জায়গায় আঁশ দিয়ে আচ্ছাদিত। গন্ধমূষিকদের লেজ রৈখিকভাবে সংকুচিত হয় আর সামান্য পরিমাণের ঘাত সৃষ্টি করে। জালযুক্ত পশ্চাৎপদ তাদের প্রচালনের প্রধান মাধ্যম, আর তাদের অনন্য লেজ মূলত দিকগত ভারসাম্যের জন্য গুরুত্বপূর্ণ। গন্ধমূষিকরা তাদের বেশিরভাগ সময় পানিতে অতিবাহিত করে, আর ১২ থেকে ১৭ মিনিট ধরে তারা পানির তলায় সাঁতার কাটে। পুরুষ-নারীর দম্পতি ও তাদের ছানা নিয়ে পরিবার গঠন করে তারা বসবাস করে। শীত ও শিকারিদের হাত থেকে রক্ষার জন্য তারা অনেকসময় পানির তলায় তীরে গর্ত খুঁড়ে বাসা তৈরি করে। গন্ধমূষিকরা সাধারণত ক্যাটটেল ও অন্যান্য জলজ উদ্ভিদ খায়, আর কখনো কখনো ছোট প্রাণীও খায়।  তথ্যসূত্র  বহিঃসংযোগ     Everything Muskrat  How Muskrat Created the World – Native American Legends   বিষয়শ্রেণী:তীক্ষ্ণদন্তী
মহারাষ্ট্র বিধানসভা (ISO : Maharāṣṭra Vidhana Sabhā) হল পশ্চিম ভারতের মহারাষ্ট্র রাজ্যের দ্বিকক্ষ বিশিষ্ট আইনসভার নিম্নকক্ষ। এটি একক আসনের নির্বাচনী এলাকা থেকে সরাসরি নির্বাচিত ২৮৮ জন সদস্য নিয়ে গঠিত। মুম্বাইয়ের বিধান ভবনে বিধানসভার বৈঠক অনুষ্ঠিত হয়। তবে শীতকালীন অধিবেশন নাগপুরে অনুষ্ঠিত হয়। মহারাষ্ট্র বিধান পরিষদের পাশাপাশি এটি মহারাষ্ট্রের আইনসভা গঠন করে। বিধানসভার প্রিজাইডিং অফিসার হলেন স্পিকার। বিধানসভার সদস্যরা প্রতি পাঁচ বছরে অনুষ্ঠিত নির্বাচনের মাধ্যমে মহারাষ্ট্রের জনগণ সরাসরি নির্বাচিত হন, যদি না বিধানসভা আগে ভেঙে দেওয়া হয়। বর্তমান বিধানসভা ২০২৪ সালের নভেম্বরে নির্বাচিত হয়েছিল।   অধিবেশন  বাজেট এবং বর্ষা অধিবেশন ডাকা হয় মুম্বাইতে এবং শীতকালীন অধিবেশন ডাকা হয় সহায়ক রাজধানী নাগপুরে। ১৯৭৫ সালে নির্বাচন শীতকালে হওয়ায় বর্ষা (দ্বিতীয়) অধিবেশন নাগপুরে এবং শীতকালীন (তৃতীয়) অধিবেশন আহ্বান করা হয়েছিল মুম্বাইতে।[ উদ্ধৃতি প্রয়োজন ] টীকা   তথ্যসূত্র    বহিঃসংযোগ    মহারাষ্ট্র লোকসভা নির্বাচনের ওয়েবসাইট   বিষয়শ্রেণী:ভারতের রাজ্য বিধানসভা
রিধিমা পণ্ডিত হলেন একজন ভারতীয় অভিনেত্রী এবং মডেল। তিনি লাইফ ওকেতে প্রচারিত বাহু হামারি রজনী কান্ত নাটকে "রজনী" চরিত্রে অভিনয়ের মাধ্যমে জনপ্রিয়তা অর্জন করেছেন। নাটকে অভিনয়ের পাশাপাশি তিনি বেশ কিছু বিজ্ঞাপনে উপস্থিত হয়েছেন।  ক্যারিয়ার রিধিমা মডেলিংয়ের মাধ্যমে তার ক্যারিয়ার শুরু করেন। তিনি বেশ কিছু মডেলিং প্রকল্পে কাজ করেছেন; যেমন: সানসিল্ক, ফেয়ার এন্ড লাভলী, ডাভ, হারপিক, সেন্টার ফ্রেশ, ভিট, লিউমিনাস, সেট ওয়েট এবং আরো অনেক। তিনি একজন প্রশিক্ষিত থিয়েটার অভিনেত্রী এবং তিনি নাদীরা বাব্বরের থিয়েটার দলের একজন সদস্য ছিলেন। তিনি লাইফ ওকেতে প্রচারিত সোনালি জাফরের কমেডি নাটক বাহু হামারি রজনী কান্তে "রজনী" (র‍্যান্ডমলি এক্সেসিবল জবস নেটওয়ার্ক ইন্টারফেস) যেখানে তিনি এক সুপার হিউম্য়‌ানয়েড রোবট চরিত্রে অভিনয় করেছেন। এর মাধ্যমে তিনি অভিনয় জগতে পদার্পণ করেছেন।  টেলিভিশন  নাটক চরিত্র চ্যানেল ভাষা বাহু হামারি রজনী কান্ত রজনী কান্ত / রাজ্জো (মানুষ) লাইফ ওকে হিন্দি দ্য ড্রামা কোম্পানি একাধিক চরিত্র সনি টিভি ইয়ে কে হুয়া ব্রো — ভুট  পুরস্কার  সাল পুরস্কার বিভাগ অনুষ্ঠান ফলাফল উল্লেখ ২০১৬বোরোপ্লাস গোল্ড পুরস্কার সেরা অভিষেক পুরস্কারবাহু হামারি রজনী কান্ত  তথ্যসূত্র  বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
সঞ্জু আউ সঞ্জনা () ২০১০ সালে মুক্তি পাওয়া অশোক পতি পরিচালিত ওড়িয়া ভাষার চলচ্চিত্র। ছবিটির কাহিনীকার প্রীতিরনি মহান্তি, সহগল্পকার ও চিত্রনাট্যকার অশোক পতি এবং সংলাপ রচয়িতা রজনী রঞ্জন।Full Cast & Crew of Sanju Aau Sanjana (2010)- www.imdb.com (১৭ ডিসেম্বর, ২০১৭ তারিখে সংগৃহিত)  অভিনয়ে   বাবুশান (সঞ্জু চরিত্রে অভিনয় করেন)  চৌধুরি জয়প্রকাশ দাস (মামু'র চরিত্রে অভিনয় করেন)  মিহির দাস  চক্রধর জেনা  উষসী মিশ্র (অপরাজিতা চরিত্রে অভিনয় করেন)  উত্তম মহান্তি  পিন্টু নন্দ (পরশু'র বাবার চরিত্রে অভিনয় করেন)  জীবন পন্ডা (সঞ্জুর বন্ধু চরিত্রে অভিনয় করেন)  পুষ্পা পন্ডা (সঞ্জনার মা'র চরিত্রে অভিনয় করেন)  পারিজাত (সঞ্জনা চরিত্রে অভিনয় করেন)  পপু পম পম (সঞ্জুর বন্ধু চরিত্রে অভিনয় করেন)  সমরেশ রাউতরায় (সমরেশ চরিত্রে অভিনয় করেন)  সঙ্গীত ছবিটির সঙ্গীত পরিচালনা করেছেন প্রশান্ত পাঢি।Sanju Aau Sanjana- www.revolvy.com (১৭ ডিসেম্বর, ২০১৭ তারিখে সংগৃহিত) গানগুলো হল:   শিরোনাম কণ্ঠশিল্পী গীতিকার মুঁ পবন মুঁ স্বপন মুঁ দেবিনি কৃষ্ণ বেউরা বসন্তরাজ শ্যামল পাহাড় ছাতিরে লেখা দুইটি নাঁ কুমার বাপি বসন্তরাজ শ্যামল ফুল ঋতু ফেরিনি কিএসে মোতে কিমিয়া তপু মিশ্র, কুমার বাপি বসন্তরাজ শ্যামল প্রেম যদি তোর নিয়াঁ হুয়ে সে তপু মিশ্র, বিভু কিশোর লুটু মহান্তি প্রেমরে পথর তরলি যায়ে মাটির কণ্ঢেই কৃষ্ণ বেউরা অরুণ মন্ত্রী  পুরস্কার ২০১১ সালে অনুষ্ঠিত ২য় তম তরঙ্গ সিনে এওয়ার্ড অনুষ্ঠানে সঞ্জু আউ সঞ্জনা চলচ্চিত্রটি চারটি বিভাগে পুরস্কৃত হয়। বিভাগগুলো হল:  সেরা চলচ্চিত্র পুরস্কার ২০১০   সেরা অভিনেতা পুরস্কার ২০১০  সেরা চলচ্চিত্রশিল্পী পুরস্কার ২০১০  সেরা নৃত্য পরিচালক পুরস্কার ২০১০ 2nd Tarang Cine Awards- www.revolvy.com (১৭ ডিসেম্বর, ২০১৭ তারিখে সংগৃহিত)  তথ্যসূত্র  বিষয়শ্রেণী:ওড়িয়া ভাষার চলচ্চিত্র বিষয়শ্রেণী:২০১০-এর চলচ্চিত্র বিষয়শ্রেণী:অশোক পতি পরিচালিত চলচ্চিত্র বিষয়শ্রেণী:তেলুগু চলচ্চিত্রের ওড়িয়া পুনর্নির্মাণ
জেনারেল ভারতীয় সেনাবাহিনীর একজন চার তারকা ও পতাকাবাহী জেনারেল  পদমর্যাদার কর্মকর্তা। এটি ভারতীয় সেনাবাহিনীর সর্বোচ্চ অর্জিত পদমর্যাদা। জেনারেলের পদমর্যাদা তিন তারকা লেফটেন্যান্ট জেনারেলের উপরে এবং পাঁচ তারকা ফিল্ড মার্শালের নীচে, যা মূলত যুদ্ধকালীন বা আনুষ্ঠানিক পদমর্যাদা হিসেবে প্রদান করা হয়।  একজন জেনারেলকে লেফটেন্যান্ট জেনারেল এবং মেজর জেনারেলের মতো নিম্ন জেনারেল অফিসার পদমর্যাদার থেকে আলাদা করার জন্য পূর্ণ জেনারেল বা চার তারকা জেনারেল হিসাবে উল্লেখ করা যেতে পারে। ভারতীয় নৌবাহিনীতে সমতুল্য পদ হল অ্যাডমিরাল এবং ভারতীয় বিমান বাহিনীতে হলেন এয়ার চিফ মার্শাল।  ২০২৪ সালের হিসাব অনুযায়ী, ভারতীয় সশস্ত্র বাহিনীতে দুজন পূর্ণাঙ্গ জেনারেল আছেন, জেনারেল অনিল চৌহান, প্রতিরক্ষা বাহিনী প্রধান এবং স্টাফ কমিটির চেয়ারম্যান, এবং জেনারেল উপেন্দ্র দ্বিবেদী, সেনাবাহিনী প্রধান ।   ইতিহাস  ভারতীয় সেনাবাহিনীতে প্রথম পূর্ণ জেনারেল পদমর্যাদাধারী ব্যক্তি ছিলেন কোদানদেরা মদপ্পা কারিয়াপ্পা। ১৫ জানুয়ারি ১৯৪৯ তারিখে তিনি ভারতীয় সেনাবাহিনীর প্রধান হিসাবে দায়িত্ব গ্রহণ করলে তাকে জেনারেলের অস্থায়ী পদে পদোন্নতি দেওয়া হয়। তার পর থেকে ভারতীয় সেনাবাহিনীর সকল প্রধানই পূর্ণ জেনারেল পদে থাকেন।  ১৯৫০ সাল থেকে, ভারতের রাষ্ট্রপতি নেপালি সেনাবাহিনীর প্রধানকে নেপালি সেনাপ্রধান হিসাবে ভারতীয় সেনাবাহিনীর সম্মানসূচক জেনারেল পদমর্যাদা প্রদানের ঐতিহ্য রয়েছে।  এই পদমর্যাদা ভারতীয় সেনাবাহিনীর পেশাদার প্রধান সেনাবাহিনী প্রধান (সিওএএস) এবং প্রতিরক্ষা প্রধান (সিডিএস)-এরও হতে পারে। ১ জানুয়ারি ২০২০-এ প্রতিরক্ষা প্রধান (সিডিএস) পদ সৃষ্টি হওয়ার আগ পর্যন্ত, সিওএএস-ই একমাত্র কর্মকর্তা ছিলেন যিনি পূর্ণ জেনারেল পদে ছিলেন। এই পদ সৃষ্টি ও জেনারেল বিপিন রাওয়াত-কে প্রথম সিডিএস হিসাবে নিয়োগের পর, স্বাধীন ভারতের ইতিহাসে প্রথমবারের মতো একই সময়ে দুজন পূর্ণ জেনারেল সক্রিয় দায়িত্বে ছিলেন।   চিহ্ন  একজন জেনারেলের পদমর্যাদার চিহ্নসমূহ হলো:    সিডিএস (CDS) - ভারতীয় সশস্ত্র বাহিনীর স্বর্ণ-পুষ্পমাল্যবেষ্টিত ত্রি-সেবা প্রতীক (নৌ বাহিনীর নোঙ্গর, সেনা বাহিনীর অতিক্রান্ত তরোয়াল ও বিমান বাহিনীর ঈগল, যার ওপরে স্থাপিত অশোক প্রতীক)।    সিওএএস (COAS) - অতিক্রান্ত তরোয়াল ও কমান্ড স্টাফ যার ওপরে পঞ্চ-বিন্দুযুক্ত তারকা ও অশোক প্রতীক।  জেনারেলের গর্জেট প্যাচসমূহ হলো:    সিডিএস (CDS) - মেরুন রঙের প্যাচ চারটি সোনালি তারকা ও সোনালি লরেল পুষ্পমাল্যসহ    সিওএএস (COAS) - ক্রিমসন রঙের প্যাচ চারটি সোনালি তারকা ও সোনালি লরেল পুষ্পমাল্যসহ   নিয়োগ ও মেয়াদের দৈর্ঘ্য  প্রতিরক্ষা প্রধান (সিডিএস) ও সেনা প্রধান (সিওএএস) পদে নিয়োগ দেয় মন্ত্রিসভার নিয়োগ কমিটি, যা ভারতের প্রধানমন্ত্রী-এর সভাপতিত্বে পরিচালিত হয়। প্রতিরক্ষা প্রধানের মেয়াদ তিন বছর বা পদাধিকারীরের বয়স ৬৫ বছর হওয়া পর্যন্ত—যেটি আগে ঘটে। সেনা প্রধান তার পদে তিন বছর থাকলে বা বয়স ৬২ বছর পূর্ণ হলে, যেটি আগে হয়, অবসর গ্রহণ করেন।   তথ্যসূত্র   বিষয়শ্রেণী:ভারতীয় সেনাবাহিনীর সামরিক পদমর্যাদা
নিকোলাস কির্টন (জন্ম ৬ মে ১৯৯৮) একজন বার্বাডিয়ান বংশোদ্ভূত কানাডিয়ান ক্রিকেটার। ঘরোয়া ক্রিকেটে বার্বাডোজ জাতীয় ক্রিকেট দলের প্রতিনিধিত্ব করেন এবং ক্যারিবিয়ান প্রিমিয়ার লিগে জ্যামাইকা তালাওয়াহসের হয়েও প্রতিনিধিত্ব করেছেন। ২০১৮ সাল, থেকে কানাডা জাতীয় ক্রিকেট দলের হয়ে খেলেছেন। কির্টন  বামহাতি ব্যাটসম্যান এবং মধ্যম সারির ব্যাটসম্যান ভূমিকা হিসেবে খেলেন।   ব্যক্তিগত জীবন  ৬ মে,১৯৯৮ সালে কির্টন বার্বাডোসের ব্রিজটাউনে জন্মগ্রহণ করেন"Nicholas Kirton". ESPN Cricinfo. Retrieved 8 February 2018. তার মা কানাডায় জন্মগ্রহণ করেন, যার ফলে তিনি কানাডা এবং ওয়েস্ট ইন্ডিজের পক্ষে হয়ে আন্তর্জাতিক ক্রিকেট খেলার যোগ্যতা অর্জন করেন।   ঘরোয়া ক্রিকেটীয় জীবন    আন্তর্জাতিক ক্রিকেটীয় জীবন  ৮ ফেব্রুয়ারি ২০১৮ সালে অনুষ্ঠিত ২০১৮ আইসিসি ওয়ার্ল্ড ক্রিকেট লিগ ডিভিশন টু প্রতিযোগিতায় কানাডার পক্ষে হয়ে লিস্ট এ ক্রিকেটে অভিষেক ঘটে।  ২০১৯ সালে, অক্টোবরে  সংযুক্ত আরব আমিরাতে অনুষ্ঠিত  ২০১৯ আইসিসি টি-টোয়েন্টি বিশ্বকাপ বাছাইপর্বের প্রতিযোগিতায় তাকে কানাডার স্কোয়াডে অন্তর্ভুক্ত করা হয়েছিল। ২০ অক্টোবর ২০১৯ সালে কানাডার পক্ষে হয়ে জার্সির বিপক্ষে  আন্তজার্তিক টি-টোয়েন্টি-তে(T20I) অভিষেক ঘটে।  মার্চ,২০২৩ সালে ২০২৩ ক্রিকেট বিশ্বকাপ বাছাইপর্বের প্লে-অফের জন্য কানাডার স্কোয়াডে সদস্য করা হয়েছিল। ২৭ মার্চ,২০২৩ সালে কানাডার পক্ষে হয়ে জার্সির বিপক্ষে আন্তর্জাতিক একদিনের (ওডিআই) ক্রিকেটে আত্মপ্রকাশ করেন।  মে, ২০২৪ সালে অনুষ্ঠিত  ২০২৪ আইসিসি পুরুষদের টি২০ বিশ্বকাপ প্রতিযোগিতার  জন্য কানাডার স্কোয়াডে মনোনীত করা হয়।   তথ্যসূত্র    বহিঃসংযোগ      বিষয়শ্রেণী:জ্যামাইকা তালাওয়াসের ক্রিকেটার বিষয়শ্রেণী:ব্রিজটাউনের ক্রীড়াবিদ বিষয়শ্রেণী:কানাডার টুয়েন্টি২০ আন্তর্জাতিক ক্রিকেটার বিষয়শ্রেণী:কানাডীয় ক্রিকেটার বিষয়শ্রেণী:বার্বাডোসের ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম
শেওড়াফুলি—বিষ্ণুপুর শাখা রেলপথ হল হাওড়া—বর্ধমান প্রধান রেলপথের শেওড়াফুলি ও গোঘাট রেলওয়ে স্টেশনের মধ্যে সংযোগকারী রেলপথ। এই  দীর্ঘ রেলপথ ভারতের পশ্চিমবঙ্গ রাজ্যের হুগলি জেলার মধ্যে প্রসারিত। শেওড়াফুলি হাওড়া স্টেশন থেকে  দূরে অবস্থিত। এটি কলকাতা শহরতলি রেল ব্যবস্থার অংশ।  ইতিহাস ১৮৮৫ সালের ১ জানুয়ারি শেওড়াফুলি—তারকেশ্বর ব্রাঞ্চ লাইনটি চালু করে তারকেশ্বর রেলওয়ে কোম্পানি ()। ইস্ট ইন্ডিয়ান রেলওয়ে কোম্পানি এই পথে রেল চালাত।"Administration Report on the Railways in India" 1884–85 ১৯১৫ সালে তারকেশ্বর রেল কোম্পানিকে অধিগ্রহণ করে নেয় ইস্ট ইন্ডিয়ান রেলওয়ে কোম্পানি।"Statistical abstract relating to British India from 1910-11 to 1919-20" London: His Majesty's Stationery Office 1922, which is on a DSAL statistical site at the University of Chicago.  ১৯১৭ সালে হাওড়া-বর্ধমান কর্ড লাইন চালু হয়। এই লাইনটি কামারকুন্ডু রেল স্টেশনে শেওড়াফু্লি—তারকেশ্বর ব্রাঞ্চ লাইনকে ক্রস করে।  ১৮৮৫ সালে বেঙ্গল প্রভিন্সিয়াল রেলওয়ে তারকেশ্বর–মগরা ন্যারোগেজ রেল চালু করে। এই লাইনটি ১৯৫৬ সালে বন্ধ করে দেওয়া হয়। ২০০৯-১০ সালে রেল বাজেটে তারকেশ্বর—মগরা রেলপথের সংস্কারের প্রস্তাব দেওয়া হয়েছিল।  বৈদ্যুতীকরণ ১৯৫৭ সালে শেওড়াফুলি—তারকেশ্বর ব্রাঞ্চ লাইনটির প্রথম ৩,০০০ ভোল্ট ডিসি ব্যবস্থায় বৈদ্যুতীকরণ করা হয়। এরপর রেল এসি ব্যবস্থা নেওয়ার সিদ্ধান্ত নিলে ১৯৬৭ সালে লাইনটি ২৫ কেভি এসি ব্যবস্থায় রূপান্তরিত করা হয়। বৈদ্যুতীকরণের পর এই লাইনে ইএমইউ চালু হয়।  তারকেশ্বর–বিষ্ণুপুর সম্প্রসারণ thumb|প্রস্তাবিত শেওড়াফুলি–বিষ্ণুপুর শাখা রেলপথের মানচিত্র ১৯৯৯–২০০০ সালে তারকেশ্বর–বিষ্ণুপুর প্রকল্পটির প্রস্তাব পাস হয়। কিন্তু পরবর্তী এক দশকে এই প্রকল্পের কাজ বিশেষ এগোয়নি। ২০০৯ সালে মমতা বন্দ্যোপাধ্যায় রেলমন্ত্রী হওয়ার পর এই কাজ আবার শুরু হয়। ২০০৩ সালে পূর্ব রেল এই প্রকল্পের বিস্তারিত রিপোর্ট দিয়েছিল। প্রস্তাবিত সম্পূর্ণ বৈদ্যুতিক লাইনটি তিন ভাগে বিভক্ত ছিল: তারকেশ্বর—আরামবাগ (২৬ কিলোমিটার), আরামবাগ—কোদাবাড়ি (১৬ কিলোমিটার) ও কোদাবাড়ি—বিষ্ণুপুর (৪৪ কিলোমিটার)।  ২০১০ সালের ২৫ এপ্রিল তারকেশ্বর–তালপুর অংশে ট্রেন চলাচল শুরু হয়। ২০১২ সালের ৪ জুন তালপুকুর—আরামবাগ লাইনে ট্রেন চলাচল শুরু হয়।  লাইন উদ্বোধন করার সময় পশ্চিমবঙ্গের মুখ্যমন্ত্রী মমতা বন্দ্যোপাধ্যায় জানিয়েছিলেন, আরামবাগ রেল স্টেশনটি পশ্চিমবঙ্গের প্রাক্তন মুখ্যমন্ত্রী প্রফুল্লচন্দ্র সেনের নামে ও মায়াপুর রেল স্টেশনটি রামমোহন রায়ের নামে নামাঙ্কিত হবে।  ওভারহেড বৈদ্যুতীকরণ না থাকায় রেল প্রথম দিকে ডিজেল-ইলেকট্রিক মাল্টিপল ইউনিট (ডেমু) ট্রেন চালাত। ২০১২ সালের ১৬ সেপ্টেম্বর তৎকালীন রেলমন্ত্রী মুকুল রায় তারকেশ্বর পর্যন্ত বৈদ্যুতিক লাইন উদ্বোধন করেন।  ২০০৯-১০ সালের রেল বাজেটে বিষ্ণুপুর বিষ্ণুপুর–গোকুলনগর সেক্টরের সম্পূর্ণ হওয়ার উল্লেখ আছে।  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গে রেল পরিবহণ বিষয়শ্রেণী:হাওড়া রেল বিভাগ বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:পশ্চিমবঙ্গের রেল পরিবহন বিষয়শ্রেণী:হাওড়া রেলওয়ে বিভাগ
হামিদুল রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় তিনবার চোপরা বিধানসভা কেন্দ্রের বিধায়ক হিসেবে নির্বাচিত হয়েছেন।  জীবনী হামিদুল রহমান ২০০১ সালে চোপরা বিধানসভা কেন্দ্রের বিধায়ক হিসেবে নির্বাচিত হন। ২০১১ ও ২০১৬ সালেও তিনি সালেও তিনি চোপড়া বিধানসভা কেন্দ্রের বিধায়ক হিসেবে নির্বাচিত হয়েছিলেন।List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাঙালি রাজনীতিবিদ বিষয়শ্রেণী:উত্তর দিনাজপুর জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
মাহমুদ শাহ কোরেশী বাংলাদেশের একজন শিক্ষাবিদ যিনি বাংলা একাডেমির মহাপরিচালক ছিলেন। ভাষা ও সাহিত্যে অসাধারণ অবদানের জন্য ফরাসী সরকার কর্তৃক একাধিক পুরস্কার ও শিক্ষায় বিশেষ অবদানের জন্য রাষ্ট্রীয় একুশে পদকে ভূষিত হন। ফরাসী, ইংরেজি ও বাংলা সব ভাষাতেই তিনি সাবলীল এবং বহু গল্প, অনুবাদ, গবেষণা ও সম্পাদিত গ্রন্থ-পুস্তক তিনি রচনা করেন।  তিনি গণ বিশ্ববিদ্যালয়ে কলা ও সামাজিক বিজ্ঞান অনুষদের সাবেক ডীন এবং বাংলা বিভাগের অধ্যাপক ছিলেন।   গ্রন্থ  মাহমুদ শাহ কোরেশীর উল্লেখযোগ্য গ্রন্থের মধ্যে রয়েছে:   মুক্তিযুদ্ধের মিশন আমার জীবন  হজ সেরে এসে   তথ্যসূত্র   বিষয়শ্রেণী:একুশে পদক বিজয়ী বিষয়শ্রেণী:বাংলা একাডেমির মহাপরিচালক বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:চট্টগ্রাম জেলার ব্যক্তি বিষয়শ্রেণী:গণ বিশ্ববিদ্যালয়ের শিক্ষক
প্রার্থনা ২০১৫ সালে মুক্তিপ্রাপ্ত বাংলাদেশী নাট্য চলচ্চিত্র। ছবিটি রচনা ও পরিচালনা করেছেন শাহরিয়ার নাজিম জয়। এটি জয়ের পরিচালিত প্রথম চলচ্চিত্র। ছবিটি প্রযোজনা ও পরিবেশনা করে ইমপ্রেস টেলিফিল্ম। এতে প্রধান চরিত্রে অভিনয় করেছেন তৌকির আহমেদ, শাহরিয়ার নাজিম জয়, মৌসুমী নাগ, যারা যারিব, নওশীন নাহরীন, কল্যাণ কোরাইয়া, ও এজাজুল ইসলাম।  চলচ্চিত্রটি ২০১৫ সালে ২৫ সেপ্টেম্বর ঈদুল আযহায় বাংলাদেশে মুক্তি পায়। জাতীয় চলচ্চিত্র পুরস্কারে যারা যারিব শ্রেষ্ঠ শিশু শিল্পী এবং প্রমিয়া রহমান শিশু শিল্পী শাখায় বিশেষ পুরস্কার লাভ করে।  কুশীলব  তৌকির আহমেদ  শাহরিয়ার নাজিম জয় - প্রার্থনার বাবা  মৌসুমী নাগ - প্রার্থনার মা  নওশীন নাহরীন - প্রার্থনা  কল্যাণ কোরাইয়া  এজাজুল ইসলাম  যারা যারিব  রাশেদা আক্তার - প্রার্থনা দাদী  ইকবাল হোসেন  সৈকত সিদ্দিকী  লিনা আহমেদ  প্রমিয়া রহমান - সাধনা  নির্মাণ ছবিটির কাহিনী এবং চিত্রনাট্য রচনা করেন শাহরিয়ার নাজিম জয়। চিত্রনাট্য তৈরির পর তিনি একটি প্রধান চরিত্রে মৌসুমী নাগকে নির্বাচন করেন। এ প্রসঙ্গে জয় বলেন, "এর আগে আমার নির্দেশনায় মৌসুমী বেশ কিছু নাটকে কাজ করেছেন। একজন শিল্পী হিসেবে তিনি ভীষণ কো-অপারেটিভ। এ বিবেচনা করেই মৌসুমীকে আমার ছবিতে নেয়া।" আরো দুটি চরিত্রে জন্য তৌকির আহমেদ ও নওশীনকে নির্বাচন করেন। নওশীনকে মৌসুমীর চরিত্রের মেয়ের ভূমিকা এবং নওশীনের চরিত্রে স্বামীর ভূমিকায় তৌকিরকে নির্বাচন করা হয়।  ছবিটি ২০১৫ সালের ২ জুন বিনা কর্তনে বাংলাদেশ সেন্সর বোর্ড থেকে ছাড়পত্র লাভ করে।  সঙ্গীত প্রার্থনা চলচ্চিত্রের সঙ্গীত পরিচালনা করেছেন ইমন সাহা। গানের কথা লিখেছেন শাহরিয়ার নাজিম জয়। ছবিতে ছয়টি গান রয়েছে।  মুক্তি প্রার্থনা চলচ্চিত্রটি ২০১৫ সালের ২৫ সেপ্টেম্বর ঈদুল আযহায় বাংলাদেশে মুক্তি পায় এবং চ্যানেল আইতে টেলিভিশন প্রিমিয়ার হয়। এর আগে ২৩ সেপ্টেম্বর ঢাকার বসুন্ধরা স্টার সিনেপ্লেক্সে ছবিটির প্রিমিয়ার শো হয়।  পুরস্কার জাতীয় চলচ্চিত্র পুরস্কার  বিজয়ী: শ্রেষ্ঠ শিশু শিল্পী - যারা যারিব  বিজয়ী: শিশু শিল্পী শাখায় বিশেষ পুরস্কার - প্রমিয়া রহমান  তথ্যসূত্র  বহিঃসংযোগ      বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:পরিচালনায় অভিষেক চলচ্চিত্র বিষয়শ্রেণী:শাহরিয়ার নাজিম জয় পরিচালিত চলচ্চিত্র
শাহরক জেলা আফগানিস্তানের ঘোর প্রদেশের কেন্দ্রীয় অঞ্চলে অবস্থিত একটি জেলা। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫৮,২০০ জন। জেলাটির কেন্দ্রীয় অঞ্চলের নাম হচ্ছে দহন-ই ফালেজক (শাহরক)।   অর্থনৈতিক অবস্থা গ্রাম ও জেলা কেন্দ্রের মধ্যে সড়ক সংযোগের যথেষ্ট অভাব রয়েছে, নিম্ন স্তরের কৃষি ও পশু উৎপাদন ব্যবস্থা, স্বাস্থ্যসেবা ও নিরাপত্তার জনিত সমস্যার কারণে জেলাটিতে দুর্বল অর্থনীতি এবং মারাত্মকভাবে দারিদ্র্য ভোগ করে থাকে। ২০১৪ সালে, গ্রামীণ পুনর্বাসন ও উন্নয়ন মন্ত্রণালয় (জেডআরডি) কর্তৃক জেলার পাঁচটি গ্রামে সেচ প্রকল্পের নির্মাণ কাজ শুরু করা হয়।   প্রধান হস্তশিল্প: গালিচা বয়ন।  কৃষি পণ্য: গম, বার্লি এবং আলু।   তথ্যসূত্র  বহিঃসংযোগ  Map of Settlements IMMAP, August 2011  বিষয়শ্রেণী:ঘোর প্রদেশের জেলা
thumb|দাপ্তরিক প্রতিকৃতি, ২০১৯ ভেরা বেনেডিক্টা হবহাউস (  von Reden, ৮ ফেব্রুয়ারি ১৯৬০) একজন ব্রিটিশ-জার্মান রাজনীতিবিদ। লিবারেল ডেমোক্র্যাটদের একজন সদস্য, তিনি ২০১৭ সাল থেকে বাথের সংসদ সদস্য (এমপি) এবং হাউস অফ কমন্সের লিবারেল ডেমোক্র্যাট শ্যাডো লিডার এবং এড ডেভির অধীনে শক্তি ও জলবায়ু পরিবর্তন এবং পরিবহনের মুখপাত্র হিসাবে কাজ করছেন।   তথ্যসূত্র   বিষয়শ্রেণী:ইংল্যান্ডের নারী কাউন্সিলর বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:উদার গণতন্ত্রী (যুক্তরাজ্য) এর কাউন্সিলর বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:রক্ষণশীল দল (যুক্তরাজ্য) এর কাউন্সিলর বিষয়শ্রেণী:ইংল্যান্ডের নির্বাচনী এলাকা থেকে উদার গণতন্ত্রী (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:হানোফারের রাজনীতিবিদ
মিস আর্থ ২০০১ ছিল প্রথম মিস আর্থ প্রতিযোগিতা, ফিলিপাইনের কেসোন সিটির ফিলিপাইন বিশ্ববিদ্যালয় থিয়েটারে ২৮ অক্টোবর ২০০১ তারিখে অনুষ্ঠিত হয়।   ইভেন্টের শেষে, ডেনমার্কের ক্যাথারিনা সভেনসনকে মিস আর্থ ২০০১ হিসাবে মুকুট পরানো হয়েছিল।   বিয়াল্লিশটি দেশ ও অঞ্চলের প্রতিযোগীরা এবারের প্রতিযোগিতায় অংশগ্রহণ করেছে। প্রতিযোগিতার আয়োজক ছিলেন এমা সুভান্নারাত, জেইম গার্চিটোরেনা এবং আশা গিল।    পটভূমি    তথ্যসূত্র    বহিঃসংযোগ      Miss Earth Foundation  Miss Earth Foundation Kids' I Love My Planet  বিষয়শ্রেণী:মিস আর্থ বিষয়শ্রেণী:ফিলিপাইনে সুন্দরী প্রতিযোগিতা বিষয়শ্রেণী:২০০১-এর সুন্দরী প্রতিযোগিতা বিষয়শ্রেণী:২০০১-এ ফিলিপাইন
ভৈরব থানা ঢাকা বিভাগের  বাংলাদেশের কিশোরগঞ্জ জেলার একটি শহর। এটি ভৈরব উপজেলার প্রশাসনিক সদরদপ্তর ও কিশোরগঞ্জ জেলার বৃহত্তম শহর, ২য় কিশোরগঞ্জ, ৩য় বাজিতপুর, ৪র্থ কুলিয়ারচর, ৫ম কটিয়াদী, ৬ষ্ঠ পাকুন্দিয়া, ৭ম হোসেনপুর, ৮ম তাড়াইল, ৯ম করিমগঞ্জ ও ১০ম নিকলী। ভৈরবের মোট আয়তন ১৫.৭১ বর্গকিলোমিটার এবং এর জনসংখ্যা ১১৮,৯৯২ জন, জনসংখ্যার ভিত্তিতে এটি বাংলাদেশের ৩৮তম বৃহৎ নগরী। এটি ঢাকার সাথে দেশের উত্তর-পূর্বাংশের যোগাযোগের প্রাণকেন্দ্র। ভৈরব বাজার নদী, সড়ক ও রেলপথে ঢাকা, চট্টগ্রাম, কুমিল্লা, সিলেট, ময়মনসিংহ, কক্সবাজার, নোয়াখালী, জামালপুর সহ অন্যান্য গুরুত্বপূর্ণ শহরের সাথে যুক্ত। এ শহর বাংলাদেশের অন্যতম রেলওয়ে প্রাণকেন্দ্র। ঢাকা-সিলেট ও ঢাকা-চট্টগ্রাম রেলওয়ে করিডোরের গুরুত্বপূর্ণ এলাকা। এখানে রয়েছে ভৈরব বাজার রেলওয়ে জংশন ও ভৈরব নদী বন্দর। এছাড়াও শতবর্ষী প্রাচীন স্কুল,কলেজ ও মাদ্রাসা, রাষ্ট্রীয় অতি গুরুত্বপূর্ণ ১টি সড়ক ও ২ টি রেলওয়ে সেতু। বাংলাদেশের অন্যতম গুরুত্বপূর্ণ সড়ক এন২ ভৈরব শহরের মধ্য দিয়ে অতিক্রম করেছে। ভৈরবের দক্ষিণে পুরাতন ব্রহ্মপুত্র নদ-এর মোহনা রয়েছে।   ইতিহাস  আঠারো শতকের রেনেলের মানচিত্রে ভৈরবের কোন অস্তিত্ব ছিল না। এর পূর্ব নাম ছিল উলুকান্দি। মুক্তাগাছার জমিদার ভৈরব রায় তার জমিদারী সম্প্রসারণের অংশ হিসেবে মেঘনার নতুন জেগে উঠা এই এলাকায় মানব বসতি গড়ে তোলেন। পরবর্তীতে জমিদারের নামানুসারেই এই অঞ্চলের নামকরণ করা হয় ভৈরব বাজার। আবার অন্য মতও আছে যে ভৈরব মানে ভয়ংকর সেই জন্য এই নামকরণ করা হয়েছে।   ভূগোল  ভৈরব বাজার রাজধানী ঢাকা থেকে ৮০ কিলোমিটার উত্তর-পূর্ব দিকে অবস্থিত। এটি ২৪º০২΄ উত্তর অক্ষাংশ থেকে ২৪º১১΄ উত্তর অক্ষাংশ পর্যন্ত এবং ৯০º৫৪΄ পূর্ব দ্রাঘিমাংশ থেকে ৯০º০২΄ দ্রাঘিমাংশে অবস্থিত। এর মোট আয়তন ১৫.৭১ বর্গকিলোমিটার।   জনসংখ্যা  ২০১১ সালের আদমশুমারী অনুযায়ী ভৈরব বাজারের মোট জনসংখ্যা ১১৮,৯৯২ জন। যার মধ্যে ৬০,২৮৪ জন পুরুষ এবং ৫৮,৭০৮জন নারী রয়েছে। এ শহরের জনসংখ্যার ঘনত্ব হল প্রতি বর্গকিলোমিটারে ৭৫৭৪ জন মানুষ বসবাস করে। ভৈরবের নারী পুরুষের লিঙ্গ অনুপাত হল ১০০ঃ১০৩ জন। এ শহরের মোট ২৪০৫৭টি খানা রয়েছে (২০১১ সালের তথ্য অনুযায়ী)। এবং এর শিক্ষার হার ৫৩.৬% (৭ বছরের উর্দ্ধে)।  তথ্যসূত্র  বিষয়শ্রেণী:বাংলাদেশের নগর বিষয়শ্রেণী:ঢাকা বিভাগের জনবহুল স্থান
দক্ষতা উন্নয়ন ও উদ্যোক্তা মন্ত্রক হল ভারত সরকারের একটি মন্ত্রক যা ৯ নভেম্বর ২০১৪ তারিখে সারা দেশে দক্ষতা বিকাশের সমস্ত প্রচেষ্টার সমন্বয়সাধনের জন্য গঠিত হয়েছিল। শিল্প প্রশিক্ষণ, শিক্ষানবিশ এবং অন্যান্য দক্ষতা উন্নয়নের দায়িত্ব শ্রম ও কর্মসংস্থান মন্ত্রণালয় থেকে সরিয়ে ১৬ এপ্রিল ২০১৫ তারিখে এই নতুন নির্মিত মন্ত্রণালয়ে স্থানান্তরিত করা হয়। এর লক্ষ্য দক্ষ জনশক্তির চাহিদা ও সরবরাহের মধ্যে সংযোগ করা, নতুন দক্ষতা এবং উদ্ভাবনী চিন্তাভাবনা গড়ে তোলা য কেবল বিদ্যমান চাকরির জন্য নয়, যে সব কর্মসংস্থান সৃষ্টি হবে তার জন্যও।   মন্ত্রীগণ  +ক্ৰমিক ন্ংনামকার্যকালের মেয়াদরাজনৈতিক দলপ্ৰধানমন্ত্ৰী১সর্বানন্দ সোনোয়াল(প্রতিমন্ত্রী, স্বাধীন চার্জদক্ষতা উন্নয়ন বিভাগ)২৬ মে ২০১৪৯ নভেম্বর ২০১৪ভারতীয় জনতা পার্টি(জাতীয় গণতান্ত্রিক জোট)নরেন্দ্র মোদী২রাজীব প্রতাপ রুডি(প্রতিমন্ত্রী, স্বাধীন চার্জ)৯ নভেম্বর ২০১৪৩ সেপ্টেম্বর ২০১৭৩ধৰ্মেন্দ্ৰ প্ৰধান৩ সেপ্টেম্বর ২০১৭৩০ মে ২০১৯৪মহেন্দ্ৰ নাথ পাণ্ডে৩১ মে ২০১৯   সংগঠনসমূহ  মন্ত্রণালয় নিম্নলিখিত প্রতিষ্ঠানগুলির সাথে দক্ষতা উন্নয়ন উদ্যোগ এবং প্রশিক্ষণ পরিকাঠামো সরবরাহ এবং সুবিধার দায়িত্বে রয়েছে।   প্রশিক্ষণ মহাপরিচালক (পূর্বে প্রশিক্ষণ ও কর্মসংস্থান অধিদপ্তর, শ্রম ও কর্মসংস্থান মন্ত্রণালয়)  জাতীয় দক্ষতা উন্নয়ন কর্পোরেশন  জাতীয় দক্ষতা উন্নয়ন সংস্থা  জাতীয় দক্ষতা উন্নয়ন তহবিল   পরিকল্পনা   প্রধানমন্ত্রী কৌশল বিকাশ যোজনা  উড়ান, জম্মু ও কাশ্মীরের জন্য একটি বিশেষ শিল্প উদ্যোগ   তথ্যসূত্র   বিষয়শ্রেণী:ভারত সরকারের মন্ত্রক